29-05-2024

Sags nr. 2024 - 437

Akt nr.: 23884919

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
| Ataatsimiinnermiit imaqarniliaqMødereferat |
| SumiSted | **Departement for Fiskeri og Fangst, 7. sal, Teams 24. sep 2024 kl. 10:30-12:00** |
|  |  |
| SammisaqEmne | **Fiskerirådsmøde 2024-198** |
|  |  |
| PeqataasutDeltagere | Bent Sørensen, GEMikkili Skourup Hansen, QAKHenrik Sandgreen, QAKJohn Biilmann, APNKatrine Kærgaard, APN Hentzar Petersen, APF (Teams)Søren post, GNLisbeth Due, SFG (teams) Tom Ostermann, KommuneqarfikSermersooq(teams)Vittus, KNAPK (teams)Parnuna Dahl, Oceans North (teams)Erik Lange, SQAPK (teams)Martin Schødts, (Miljø) |
|  |  |
| NajuutinngitsutFraværende |  |
|  |  |
| Ataatsimiinnermik imaqarniliortoqReferent |  Thomas, APN |

**Dagsorden 24/9/2024**

1. Godkendelse af dagsorden
2. Godkendelse af referat nr. 197 fra Rådets sidste møde (Bilag 1)

**QAK**: Fiskerirådet ønsker at man melder afbud til sekretariatet med kopi til siddende formand.

1. Stillingtagen til sager
2. Informationer fra Departementet
* Genforhandling af Fiskeriprotokol med EU
	+ 2. runde forhandlinger i sidste uge i Bruxelles. Der er kommet en aftale i hus, som nu skal godkendes af Naalakkersuisut og EU inden den kan træde i kraft. Forventet ikrafttræden 1. januar 2025.
	+ For Fiskeriprotokollen 2025-2030, er EU's vejledende kvoter reduceret med 1.034 tons + en reduktion af deres bifangstkvote med 300 tons. Her skal vi huske på at der er tale om vejledende kvoter, som forhandles hvert år på basis af rådgivningen.
	+ Derudover har man hævet den minimumskvote som skal gå til grønlandske fartøjer førend der kan tilbydes loddekvote til EU med 5.000 tons, dvs. fra 25.000 tons til 30.000 tons.
	+ Udover reduktion i kvoterne, så er priserne og dermed betalingen fra EU øget for perioden, hvor sektorstøtten er steget med 2,1 mio.kr. per år – Referencepriserne er også steget og der er aftalt en løbende stigning af rederbetalingen med 2-årigt interval. Dette betyder at der i 2025-2026 vil blive betalt 7 mio.kr. mere end forventet i FFL 2025, og i 2027-2028 9 mio. kr. mere, med yderligere stigning for perioden 2029-2030.
	+ Der afholdes ikke Joint Committee møde i november.
* Forhandlinger med Canada
	+ Grønland har afholdt 1. runde forhandlinger samt bilateralt møde med Canada i juli måned. Grønland har fremsendt et forslag på en samlet aftale som både indebærer samarbejde og fordeling af rejer samt hellefisk. Canada har ønsket adgang til grønlandsk farvand, det har vi ikke været villige til at give. Canada ville gennemgå forslag til aftale og komme med deres input samt forslag til en fordeling på rejer. Vi har endnu ikke hørt fra dem. Vi har rykket dem og håber at vi kan afholde minimum ét møde mere online i 2024. Vi har en deadline for at komme i mål i starten af 2025 ift. MSC.
	+ Departementet arbejder sammen med SFG om at sikre at vi gør alt hvad vi kan for at få lukket vores kondition. Bl.a. ændringer i vores forvaltningsplan – som skal revideres i 2025. Departementet holder Fiskerirådet løbende orienteret og inviterer til deltage i eventuelle yderligere møder.
* Forhandlinger med Nunavut
	+ I forbindelse med at Departementet var i Canada i juli måned, afholdtes også møder med Nunavuts regering samt forskellige interessenter inden for fiskeriet. Dette afstedkom et ønske om at udarbejde en MoU om samarbejde inden for fiskeriområdet, særligt udveksling af viden, oplæring af fiskere fra Nunavut og evt. udveksling af medarbejdere. Vi
	+ Naalakkersuisut har for få uger siden givett et mandat til at forhandle en MoU– og der holdesførste møde herom med Nunavut på torsdag.
	+ Departementet holder Fiskerirådet opdateret om udviklingen.
* Forvaltningsplaner
	+ Departementet og Fiskerirådet har sammen forskelligt arbejde i gang med forvaltningsplaner. Der er 3 arbejdsgrupper i gang med at udarbejde forvaltningsplaner med målet om at de skal træde i kraft per 1. januar 2025. Forvaltningsplan for torsk er lige nu i høring med deadline d. 30/9.
	+ Forvaltningsplan for rødfisk i Østgrønland er også i høring med deadline 8/10.
	+ Departementet forventer at sende version 2 af forvaltningsplan for kystnær hellefisk til arbejdsgruppen på fredag, hvor vi har møde d. 4/10. Ambitionen er at sende planen i høring midt-oktober.
	+ Derudover har Departementet indkaldt til repræsentanter til en arbejdsgruppe som skal revidere forvaltningsplanen for stenbider som udløber i februar 2025. Hvis der er nogen som ikke har fået meldt sig, men gerne vil have nogen med, så sende en mail til apn@nanoq.gl snarest muligt. Departementet er i gang med at lave et spørgeskema som sendes ud til alle ift. evaluering af planen samt indsamle data om fiskeriet som kan fremlægges for arbejdsgruppen – og bruges i arbejdet.
1. Opfølgning og implementering ift. Fiskeriloven

**APN**: Efter Fiskeriloven blev godkendt i maj måned, har Departementet arbejdet med implementeringen af loven, herunder opdatering af bekendtgørelser, men også nye procedure, ansøgningsprocesser, opdatering af systemer etc.

Da 6 måneder ikke er så lang tid ift. implementering, så har det været vigtigt at prioritere opgaverne iht. deres vigtighed og kompleksitet.

Derfor har Departementet prioriteret følgende: procedure og ansøgningsproces samt informationskampagne om frivillig IOK i område 47. Dette blandt andet fordi, Departementet har behov for tid til at sagsbehandle ansøgninger, lave partshøring etc. Og da det er frivilligt ved vi ikke hvor mange ansøgninger som skal behandles, det kan teoretisk være mellem 0 og 1.100. Der indtil videre er modtaget over 150 ansøgninger.

Der har været informationsmøder i Uummannaq området og Ilulissat, og lige nu er der folk afsted i Upernavik samt Uummannaq-området igen.

Derudover vil Departementet deltage i Polar Expo, meden stand, hvor man kan komme og stille spørgsmål og få mere ad vide om frivillig IOK. Det forventes også at der afholdes informationsmøder under Polar Expo.

Deadline for ansøgning er 15. oktober. Man kan læse mere på sullisivik.gl eller henvende sig til aalisa@nanoq.gl

Derudover har det været en prioritering at få opdateret/udarbejdet de vigtigste bekendtgørelser som skal træde i kraft sammen med loven: Licens og kvoter, Tekniske Bevaringsforanstaltninger, Geografisk adgang i rejefiskeriet og en ny IOK-bekendtgørelse.

Departementet har sendt et spørgeskema ud til Fiskerirådet ift. evaluering af alle bekendtgørelser. Departementet forventer at sende Licens og kvoter i høring i starten af oktober med få ændringer.

Derudover er ambitionen at fremsende en bekendtgørelse for tekniske regulering, som er en sammenskrivning af tek. bev, geografisk adgang og nogle artsbekendtgørelser i høring i slut oktober. Dermangles fortsat afklaring på et par emner førend de kan laves færdige, heriblandt fartøjsstørrelse i rejefiskeriet, områder inkl. Krabbeforvaltningsområder og regulering af brug af torskebure. Der er afholdt en række møder med erhvervet og der forventes indkaldt til flere møder i den kommende tid, heriblandt om IOK for krabber.

IOK for krabber er også noget af det sidste som mangler at blive tilpasset i IOK-bekendtgørelsen, så den kan sendes i høring – forventelig også i slut oktober.

Ift. IOK, er Departementet lige ved at afklare med GN vedr. betydning for biomassen. Men det forventesat for rejer og kystnær hellefisk for fartøjer vil fartøjerne kunne flekse alt uopfisket fleks som jf. den nuværende lov – men at man ikke skal have fisket det inden 30/4 - 1/7, men at det overføres per 31/12. For havgående hellefisk – og jollefiskere som overgår til IOK, vil der først kunne flekses fra 2025-2026.

Departementet arbejder også med opdatering af bifangstbekendtgørelsen, samt et par nye bekendtgørelser om indhandlingsfartøjer, omladning og landanlæg, forsøgsfiskeri og ikke-erhvervsmæssigt fiskeri. Der sigtes efter at få så mange som muligt klar til 1/1-25. Men forventeligt vil nogle af dem først træde i kraft primo 2025 – hvilket ikke bør få betydning for fiskeriet.

Udover revidering af bekendtgørelser, så er Departementet i gang med at opdaterer procedure, ansøgningsskemaer, tekster på sullisivik.gl – og LULI. Samtidigt arbejdes der på at kunne fremvise dynamisk data på GFLKs hjemmeside fra januar 2025. Dette vil ske i 2 faser, hvoraf 1. fase vil være fremvisning af data om det havgående fiskeri og IOK; herunder hvem som har hvilke kvoter, hvor meget kvote de har og hvor meget de har fisket. Opdateret på daglig basis.

2. fase er at få det kystnære fiskeri med – forventeligt det som I dag sendes ud med kvoteoptag ugentligt, men på sigt også mere flere detaljer.

Departementetholder Fiskerirådet løbende informeret som arbejdet skrider frem. Det er vigtigt at alle bidrager og kommer med input. Departementet har holdt flere møder med erhvervet – og forventer at holde endnu flere.

**Tom O**.: Med hensyn til torske burer – kommunen har en sag kørende vedrørende at vedtægten herom skal fornyes. Vi regner med at kommunalbestyrelsen skal afholde en officiel høring til alle med hensyn til torskeburer i Nuuk fjorden.

**APN**: Vi arbejder også med dette ifølge med bekendtgørelsesarbejdet, da vi er blevet pålagt dette af Inatsisartut. Dette område skal blandt andet overholde dyreværnsloven.

**QAK** – Dette er ret spændende da vi har kommunal vedtægt og samtidig en APN som er udarbejder lovgivning herom. Hvordan sørger vi for at de følger hinanden?

**APN**: Kommunale vedtægter skal godkendes af Naalakkersuisoq

**Tom O.**: Vedtægten fra kommunen skal igennem lovkontor og APN for godkendelse. Vi skal følge lovene og det gælder hele landet og derfor skal kommunalvedtægten rettes ind i forhold til lovgivningen.

**APN**: Vi arbejder også med bifangst, indhandling, landanlæg og, forsøgsfiskeri samt ikke-erhvervsfiskeri (for herboende). Vi har allerede fået noget input hertil og arbejder med dem. Men forventer flere møder senere angående blandt andet forsøgsfiskeri. Vi har ambitioner om at nå alle i 2024 men det er et stort arbejde. Når alt det nye træder i kraft, kommer Sulissivik også til at ændres.

GFLKs hjemmeside kommer til at have dynamisk data – hvilke selskaber, fartøjer og hvor meget de har fisket. Vi starter med havgående. Senere hen med det kystnære fiskeri. Lige nu er vi i gang med at se på hvordan det skal se ud, så det er intuitivt for alle og ikke kun folk som er beskæftiget i fiskeriet.

Det er det vi er i gang med lige nu. Det skal siges fra JØP at alle bidrager og kommer med input. Vi har som sagt holdt møder og der kommer flere. Så snart vi opdaterer Sulissivik så skal vi nok informere.

**QAK**: angående fartøjsstørrelser – erhvervet har klart udtrykt hvad vi ønsker, men vi har også hørt at nogen har nævnt 40 meter. Det er ikke brugbart for os. Det er vigtigt at bekendtgørelserne er langsigtede og ikke laver skraldespandsløsninger med begrænsninger som vi ikke kan bruge.

**APN**: Der er blevet holdt nogle konstruktive møder og der er nogle udestående ting men vi arbejder videre med det.

**QAK**: Erhvervet har også tilkendegivet klart hvad vi synes angående hvilke områder som hvilke fartøjsstørrelser burde operere i.

**QAK (Henrik)**: Jeg vil lige sige at det der sker nu med fiskeriets status samt forskningsundersøgelser angående rejer og andet skaldyrfangst som krabber, har vi forvaltet forkert. Med hensyn til GN og erhvervet angående krabber og rejer så skal den forvaltes på en anden måde.

**SQAPK**: Fra januar kommer lovgivningen gældende. Erhvervet kender forholdende i Nordgrønland hvor man bruger garn til hellefisk. Efter fiskerisæsonen er der mange garn der ikke er fisket op, selvom man ved hvor de ligger. Det skal SQAPK være bevist om og det er ikke acceptabelt bare at lade det ligge. Det burde man kunne undgå i forbindelse med lovgivningen. Det skal man passe på med hensyn til fiskebankerne og fiskere skal tage ansvar. Derfor mener vi at APN skal sende en melding om at garn og langline skal tages op ellers får man en regning. Det burde der være regler om. Der burde være et større ansvarsbevidsthed.

**QAK (Henrik)**: Jeg ved ikke om det bidrager til emnet men jeg mener også at det er et problem når man mister sit fiskegrej. Der er nogle bøjer hvor der står navne på og gennem sociale medier hængte man ejeren ud. At udstille folk på den måde ikke acceptabelt. Vi burde bare taget det op overordnet i stedet for at hænge folk ud individuelt. Hvis alle skal have ansvar så lad os have et kollektivt ansvar hvor folk kan tage efterladte redskaber op og ejeren får en regning, i stedet for at hænge folk ud på sociale medier.

**SQAPK**: Enig med Henrik. Man burde kunne hjælpe hinanden. Der burde være en bekendtgørelse angående mistet eller efterladte redskaber. Det er jo for meget at man smider ting ud på land og i havet.

**APN**: Som i ved at der er lavet en indsatsplan for tabte fiskeredskaber under Departementet for Landbrug, Selvforsyning, Energi og Miljæ. Registrering af dette er flyttet til GFLK fra kommunerne så vi har et nationalt register. Der står allerede i den nuværende bekendtgørelse for tekniske bevaringsforanstaltninger at man skal tage redskaberneop, hvis man taber dem eller melde det så andre kan gøre det. I stenbiderfiskeriet må andre gerne fjerne andres garn i slutningen af sæsonen og det er noget som måske kunne indsættes generelt i fiskeriet.

**KNAPK**: Det at man fisker fiskeredskaber op – det synes vi at man skal. Man skal fortælle om ansvaret i vores forening. Vi har markeret steder hvor vi har fundet tabte redskaber, men der er ikke nogen foranstaltninger. Vi har politimeldt en sag i Upernavik men politiet har manglende ressourcer og generelt skal lovgivningen strammes op. Det skal klargøres i en bekendtgørelse og strammes op.

**Oceans North**: Oceans North har været til Uummannaq hvor de oplever et stigende problem med spøgelsesgarn. Mange markerer ikke redskaberne og det bør man sætte mere fokus på. Forskere kunne også se på bedre måder at opfiske dem

**Tom O.**: Vi i kommunen ser også dette som et stigende problem og noget der skal gøres noget ved.

**APN**: Vi skal lige understrege at det er et krav at mærke sine garn med navn og man skal hente sine redskaber ifølge nuværende lovgivning. Så informationskampagner er måske et godt indsatsområde

**APF**: Man har et system i FRO hvor man registrerer hvor man placerer sine redskaber hvilket gør det nemmere at undgå dem, finde dem igen samt generelt bare holde styr på dem.

**QAK (Henrik)**: Oceans North har vi lige hørt har været i nord og fundet at spøgelsesgarn er et problem. Oceans North gør diskobugten til syndebugt. Det er uansvarligt i denne forbindelse at man ikke gør noget strammere i disko bugten. Fiskerne har erkendt at forvaltning ikke kører som den skal. At tage op hvilke fiskere er bedst og hvem der er dårligst, er den forkerte vej at gå og man bør se det som et kollektivt ansvar. Oceans North arbejder ikke ud fra bæredygtigheden men vil bare beskytte og beskytte.

**Vittus**: Vi har sendt en henvendelse til kommunen og APN som følger den nye fiskerilov. Rammerne herfor skal følges. i overgang fra gammel til ny lovgivning skal man være særlig opmærksom på oplysning. Der er mange fiskere der ikke har mit id eller computere – det skal man også tænke ind.

**APN**: vi har modtaget henvendelsen som vedrører CVR nummerer, men da det ikke er vores ressort, så har vi videresendt til rette myndighed.

**Tom O.**: med hensyn til kommunnen – vi er altid åbne til at servicere og hjælpe fiskerne hvis de henvender sig.

**KNAPK**: Kystnær reje redegørelse – vores ønsker herom vil vi skrive til APN.

**QAK (Henrik)**: Med hensyn til KNAPK – hvem er det i har som medlemmer? Hvilke rejefiskere er det i repræsenterer?

1. Status på Rådets evt. henvendelser til Naalakkersuisut

**Ingen**

1. Udtalelse til Naalakkersuisut

Ingen

1. Udtalelse til offentligheden

Ingen

1. Rådets næste møde

**5 december kl 10**

1. Forslag jf. §6, stk. 4

Ingen

1. Eventuelt.